એક અભિનેત્રી હોવા છતાં તેની સાથે તેની જ ગાડીમાં થયેલ છેડતીની આ ઘટનાને પગલે ઘણો હોબાળો થયો હતો. આ સમગ્ર ઘટનામાં અભિનેત્રીનો ડ્રાઇવર મુખ્ય આરોપી હોવાનું સામે આવ્યું હતું અને આ ડ્રાઇવર થકી જ અભિનેતા દિલીપની આ કેસમાં સંડોવણી હોવાની વાત બહાર આવી હતી. શરૂઆતમાં તો દિલીપે આ ડ્રાઇવરને ઓળખતો હોવાની વાત નકારી કાઢી હતી, પરંતુ પોલીસને તપાસમાં શૂટિંગના સ્થળે લેવામાં આવેલ કેટલીક તસવીરો મળી હતી, જેમાં દિલીપ અને અભિનેત્રીનો ડ્રાઇવર સાથે જોવા મળ્યા હતા. પોલીસ અનુસાર, અભિનેતા દિલીપને એ અભિનેત્રી સાથે વ્યક્તિગત દુશ્મનાવટ હતી અને આથી તેણે આવું પગલું ભર્યું હોય એવું બની શકે.